અત્રે ઉલ્લેખનીય છે કે આ વર્ષે ખાંડનું રેકોર્ડ ઉત્પાદન થયું છે. જેના કારણે ખાંડનો ભાવ ખુબ ઘટી ગયો છે. મિલોએ ખુબ નુકસાન સહન કરવું પડી રહ્યું છે. મિલો પર ખેડૂતોનું બાકી લેણુ સતત વધી રહ્યું છે. મિલો ખેડૂતો પાસે ખરીદેલી શેરડીની રકમની ચૂકવણી કરવામાં અસમર્થ છે આથી તેમણે સરકારને મદદની ગુહાર લગાવી હતી. દેશમાં ખાંડનું ઉત્પાદન 15 એપ્રિલ સુધી કુલ 29.98 મિલિયન ટન (અત્યાર સુધીનો સૌથી વધુ) રહ્યું. ઈન્ડિયન શુગર મિલ્સ એસોસિએશન (ISMA)ના ડીજી અવિનાશ વર્માએ આ ફેસલાનું સ્વાગત કરતા કહ્યું કે શુગર મિલને ખુબ નુકસાન ઉઠાવવું પડી રહ્યું છે.